અઠવાડિયામાં તો કંચનબાએ ઓછામાં ઓછી હજારેક સેલ્ફી લઇ લીધી.. આખો દિવસ ઘરના દરેક સભ્યને જોઈને તેની સાથે જાતજાતની સેલ્ફી ક્લિક કરતા રહે.. એટલું ઓછું હોય તેમ ઘરના નોકરો અને પાડોશીઓને પણ આગ્રહ કરે સેલ્ફી પડાવા માટે…! એમાંય પાછા જે કુટુંબીઓ ને સમ્બન્ધીઓ ગામમાં જ રહેતા હોય તેમના ઘરે જઈ જઈને સેલ્ફી ક્લિક કરે..! સ્પેશિયલી રીક્ષા કરી કરીને બધાના ઘરે જાય.. કોઈને ત્યાં બેસવાનું નહિ ને બસ સેલ્ફી જ ક્લિક કરવાની..! કામ પતે એટલે રોકેલી રિક્ષામાં પાછું નીકળી જવાનું… ચોથા દિવસે તો ઘરના ડરાઇવરે કહેલું કે તેમને લઈને જ્યાં જવું હશે ત્યાં પોતે જશે.. પરંતુ કંચનબાએ ચોખ્ખું કહી દીધું કે પોતે જશે તો રિક્ષામાં જ…!